በምዕራብ ጎንደር ዞን የለይቶ ማቆያዎችን ጥበት ችግር ለመፍታት ጊዜያዊ ግንባታዎች ሊካሄዱ ነው፡፡
ባሕርዳር፡ ግንቦት 18/2012 ዓ.ም (አብመድ) የአማራ ክልል ጤና ጥበቃ ቢሮ በምዕራብ ጎንደር ዞን የሚገኙ የለይቶ ማቆያዎችን ጎበኘ።በምዕራብ ጎንደር ዞን ሰባት የለይቶ ማቆያዎች ቦታዎች ይገኛሉ። በሦስቱ ለይቶ ማቆያዎች የአማራ ክልል ጤና ጥበቃ ቢሮ ኃላፊ መልካሙ አብቴ (ዶክተር) እና ሌሎችም የክልል እና የዞን የሥራ ኃላፊዎች ምልከታ አድርገዋል።ያስገድዶ ለይቶ ማቆያዎችን ከተመለከቱ በኋላም ከዞኑ የኮሮና መከላከል ግብረ ኃይል ጋር ተወያይተዋል።በውይይታቸውም ዞኑ በሱዳን እየተስፋፋ የመጣ የኮሮና ቫይረስ ስጋት በመኖሩ እየተደረጉ ያሉ ደጋፎች አነስተኛ እንደሆኑ ተመላክቷል። ዞኑ ያለበትን ሁኔታ ተመልክተው ድጋፍ ለማድረግ ቃል የገቡ የፌዴራል እና የክልል ቢሮዎች በገቡት ቃል መሠረት እየደገፉ እንዳልሆነም በውይይቱ ተነስቷል።